EkBass/fiwiki-20250220-pages-articles huggingface dataset:
Samsung Galaxy A16 5G

Samsung Galaxy A16 5G on Samsungin Galaxy A -sarjaan kuuluva älypuhelin, joka julkistettiin lokakuussa 2024. Puhelimesta on myös 4G-malli Samsung Galaxy A16, joka julkistettiin marraskuussa 2024. Samsung Galaxy A16 5G -älypuhelimessa järjestelmäpiirinä toimii Samsungin oma Exynos 1330. 4G-mallissa on Mediatek Helio G99 -järjestelmäpiiri. Näyttönä käytetään 6,7 tuuman AMOLED-paneelia, joka tukee 90 hertsin virkistystaajuutta. Tallennustilaa on valittavana 128 tai 256 gigatavua ja RAM-muistia 4 tai 6 gigatavua. Lisäksi tallennustilaa voidaan laajentaa enintään 1,5 Tt:n suuruisella microSD-muistikortilla. Puhelimessa on etukameran lisäksi kolme takakameraa. Pääkameran tarkkuus on 50 megapikseliä, ja se tukee täysteräväpiirtovideokuvausta kuvataajuudella 30 fps. Lisäksi puhelimessa on 5 megapikselin ultralaajakulmakamera ja 2 megapikselin makrokamera. Etukameran tarkkuus on 13 megapikseliä, ja se tukee takakameran tapaan täysteräväpiirtovideokuvausta kuvataajuudella 30 fps. Akun kapasiteetti on 5 000 mAh, ja se tukee 25 watin langallista latausta. Sormenjälkitunnistin sijaitsee puhelimen kyljessä virtapainikkeessa. Julkaisuhetkellä äyttöjärjestelmänä oli Android 14 Samsungin One UI 6 -ohjelmiston kanssa. Samsung on luvannut puhelimelle kuusi Android-versiopäivitystä ja kuusi vuotta tietoturvapäivityksiä. == Lähteet == == Aiheesta muualla == *Samsung Galaxy A16 5G Samsungin sivuilla Galaxy A16 5G Luokka:Android-pohjaiset laitteet Luokka:Vuoden 2024 matkapuhelimet Luokka:Kosketusnäytölliset älypuhelimet
Khalil al-Hayya

Khalil al-Hayya (; s. 1960) on palestiinalaisen äärijärjestö Hamasin poliittisen siiven vaikuttaja ja yksi järjestön johtohahmoista. Hän toimi esimerkiksi järjestön Gazan kaistan ja myöhemmän kokonaisjohtaja Yahya Sinwarin varajohtajana. Hän oli myös edustaja Palestiinan parlamentissa ennen Hamasin ja Fatahin välirikkoa vuonna 2007. Vuonna 2023 Israelin kanssa puhjenneen sodan aikana al-Hayya on toiminut Hamasin edustajana Qatarissa käydyissä neuvotteluissa sodan päättämiseksi. Sinwarin kuoltua lokakuussa 2024 häntä pidettiin myös vahvana ehdokkaana koko järjestön johtoon. ==Elämäkerta== ===Nuoruus=== Khalil al-Hayya syntyi Gazassa vuonna 1960. ===Hamas=== Hayyaa toimi useissa eri opiskelijoiden ja työläisten järjestöissä ja edelleen myöhemmin Hamasin poliittisessa siivessä. Hän oli ehdolla ja tuli valituksi edustajaksi Palestiinan parlamenttivaaleissa vuonna 2006. Hamasin ja Fatahin välillä puhkesi yhteenottoja vuonna 2007, mikä johti Hamasin hallitsemaan Gazan kaistaan ja Fatahin johtamaan Länsirantaan. Vuonna 2007 al-Hayyan vaimo ja kolme lasta saivat surmansa Israelin häneen kohdistamassa murhayrityksessä. Hayyalla oli huomattava rooli vuoden 2014 Gazan sodan päättäneissä neuvotteluissa Israelin kanssa. Vuonna 2017 al-Hayyasta tuli Hamasin Gazan kaistan poliittisen siiven varajohtaja. Varsinainen johtaja oli Yahya Sinwar. Hayyata on kuvailtu yhdeksi tämän harvoista luotetuista. Hayyan oli tarkoitus olla Hamasin ehdokas myöhemmin kuitenkin perutuissa Palestiinan parlamenttivaaleissa vuonna 2021. ===Gazan sota 2023–=== Lokakuussa 2023 Hamas teki yllättävän maahyökkäyksen Israeliin, mikä johti laajempaan sotaan Israelin kanssa. Hayya perusteli hyökkäystä Palestiinan itsenäisyyden aseman tuomisena takaisin kansainväliseen keskusteluun. Samalla hän kiisti Hamasin kohdistaneen iskunsa tahallisesti siviileihin. Hmasin johtaja Isma’il Haniyya sai surmansa Israelin iskussa Iranissa elokuussa 2024. Hänen seuaajakseen nimitettiin Hayyan tuttava Yahya Sinwar. Yahya Sinwar sai surmansa Gazan taisteluissa lokakuussa 2024. Hayyaata pidettiin vahvana ehdokkaana hänen seuraajanaan Hamasin johdossa. Hänen kuvailtiin ottaneen käytännön vastuun Hamasin Gazan kaistan asioista, vaikka järjestö vältteli nimeämästä turvallisuussyistä suoraa utta johtajaa. Hayya oli ollut mukana neuvotteluissa sodan päättämiseksi välittäjämaana toimineessa Qatarissa. Qatar päätti vuonna 2024 luopua välittäjän asemasta ja Hamasin Dohassa siihen asti toiminut poliittinen siipi joutui muuttamaan maasta marraskuussa. Hayya oleskeli Turkissa, jonne hän oli sodan aikana matkustanut useampaan otteeseen. ==Lähteet== Luokka:Elävät henkilöt Luokka:Vuonna 1960 syntyneet Luokka:Palestiinalaiset poliitikot Luokka:Hamas
Angelókastro (Korfu)

Angelókastro () on keskiaikainen linna Korfun saarella Kreikassa. Se on maan vanhimpia ja tärkeimpiä bysanttilaisia linnoja. == Historia == Angelókastron linna, suomeksi ”Enkelilinna”, on rakennettu alun perin varhaisella bysanttilaisella kaudella ennen 600-lukua. Bysanttilaiset linnoittivat paikkaa erityisesti vuoden 1071 jälkeen, kun menettivät Etelä-Italian normanneille, minkä myötä Angelókastrosta tuli valtakunnan läntisin linnoitus. Linnan nimen alkuperää ei tunneta varmuudella, mutta sanotaan, että Mikael II Komnenos Dukas olisi nimennyt sen 1200-luvulla isänsä, Korfun valloittaneen Mikael I Komnenos Dukaksen mukaan; Mikael I tunnettiin myös nimellä ”Mikael Angelos”. Normanneihin lukeutuvat angeviinit saivat Angelókastron linnan ja koko Korfun haltuunsa vuonna 1272. Heidän valtansa aikana linna tunnettiin nimellä Castrum Sancti Angeli. Elokuussa 1386 linnan valtasivat venetsialaiset. Seurannut venetsialaisaika, jota jatkui vuoteen 1797, oli linnan huippukautta ja se sai tuolloin nykyaikaan säilyneen muotonsa. Tuona aikana se tunnettiin nimellä Santangelo. Linna toimi koko saaren hallintokeskuksena 1500-luvulle saakka. Linnalla oli oma osansa osmanien piirityksen torjumisessa vuosina 1537, 1571 ja 1716. Myöhemmin Angelókastron linna menetti merkitystään Korfun kaupunkiin rakennetuille Vanhalle linnoitukselle ja Uudelle linnoitukselle. Brittivallan aikana 1800-luvulla linna jäi kokonaan käyttämättömäksi ja raunioitui ajan kuluessa. Paikalla suoritettiin arkeologiset kaivaukset vuonna 1997. Tämän jälkeen linna kunnostettiin vuonna 1999. == Rakennelma == Angelókastron linna sijaitsee saaren luoteisosassa lähellä Krínin kylää, linnuntietä noin kaksi kilometriä länteen Palaiokastrítsan kylästä. Se on rakennettu jyrkkärinteiselle, noin 305 metriä korkealle kukkulalle. Nousu kukkulan juurelta linnalle kestää noin 20 minuuttia. Sijainnistaan linna suojasi Korfun länsirannikkoa, ja hyvällä säällä sieltä on näkymä koko saarelle. Linnan sisäänkäynti oli kaariportista pohjoissivulta. Sisäänkäyntiä suojasi pyöreä torni. Toinen sisäänkäynti oli eteläsivulla. Muurit ympäröivät kukkulan huipun kaikilta muilta paitsi länsisivulta, jossa luonnonrinne on lähes pystysuora. Muureja suojasi ulkovarustus, joka toimi myös rinteen tukimuurina. Muurien sisäpuolella oli varuskuntarakennuksia ja kolme suurta vesisäiliötä. Kukkulan huipulla on arkkienkeli Mikaelille (Archángelos Michaíl) omistettu kirkko, jonka paikalla on ollut varhaisempi kolmilaivainen kirkko. Linnan itälaidalla on luolamainen Pyhälle Kyriakelle (Agía Kyriakí) omistettu kirkko. Myös sen paikalla on ollut varhaisempi kirkko, mahdollisesti varhaisbysanttilainen basilikakirkko. == Lähteet == == Aiheesta muualla == Luokka:Keski-Korfu ja Diapontiset saaret Luokka:Kreikan linnat
Apérin linna

Apérin linna () eli Voládan linna (Κάστρο Βωλάδας, Kástro Voládas) oli keskiaikainen linna Apérin kylässä Kárpathoksen saarella Kreikassa. Sen rauniot sijaitsevat Korákin kukkulalla Apérin ja Voládan kylien välissä. Apérin linnan kukkula oli antiikin aikana oletettavasti Karpathoksen kaupungin akropolis eli linnoitettu yläkaupunkikukkula. Apérin linna rakennettiin paikalle venetsialaisvallan aikana 1300-luvulla. Se kuului Kárpathosta tuolloin hallinneelle venetsialais-kreetalaiselle Cornaron (kreik. Kornáros) suvulle, ja toimi oletettavasti koko saaren hallintokeskuksena. Se säilyi paikallisten turvapaikkana myös osmanivallan aikana, eikä se ilmeisesti koskaan ollut varsinaisesti osmanien hallussa. Korákin kukkulan korkeus on 405 metriä merenpinnasta laskettuna ja noin 90 metriä ympäristöstään laskettuna. Kukkulalla on säilynyt jäänteitä linnan muureista. Paikalla on nykyisin myös Pyhälle ristille (Tímios Stavrós) omistettu kirkko. == Lähteet == Luokka:Kárpathos Luokka:Kreikan linnat
Belvederen linna (Kreeta)

Belvederen linna () eli Rizókastro (Ριζόκαστρο) on keskiaikainen linna Kreetan saarella Kreikassa. Se sijaitsee Minóa Pediádan kunnassa lähellä Áno Kastellianán ja Káto Kastellianán kyliä. Belvederen linna oli rakennettu Kástelloksen kukkulalle, joka toimi antiikin aikana Priansoksen kaupungin akropoliina. Keskiaikainen linna rakennettiin alun perin 900-luvulla Kreetan toisella bysanttilaisella kaudella. Se uusittiin frankkivallan alussa vuosina 1206–1210 genovalaisen Enrico Pescatoren toimeksiannosta. Myöhemmin sitä käyttivät ja laajensivat venetsialaiset. Näiltä linna sai oletettavasti nykyisen nimensä, joka tarkoittaa ”Kaunista näköalaa”. Paikallisten kreikkalaisten kylät Áno Kastellianá ja Káto Kastellianá kehittyivät linnoituskukkulan juurelle. Linna menetti merkityksensä ja hylättiin osmanivallan aikana. Sijainnistaan Belvederen linna hallitsi Mesarán tasangon itäpäätä. Kukkulalle oli luonnostaan pääsy vain kaakkoissivulta. Linnan rakentamiseen käytettiin uudelleen kukkulan antiikin aikaisten rakennusten kiviä. Linnassa oli kuusi kirkkoa, joista Neitsyt Marian kuolonuneen nukkumisen (Koímisi tis Theotókou) kirkko on edelleen käytössä ja neljän muun rauniot ovat jäljellä. == Lähteet == Luokka:Kreetan linnat Luokka:Minóa Pediáda
Belvedere (täsmennyssivu)

Belvedere (ital., ”Kaunis näköala”) voi viitata muun muassa seuraaviin: * Belvedere, linna-alue Wienissä Itävallassa * Belvederen linna, linna Kreetan saarella Kreikassa * Cortile del Belvedere, aukio Vatikaanissa
Chelmóksen linna

Chelmóksen linna () oli bysanttilaisaikainen linna Arkadiassa Kreikassa. Sen rauniot sijaitsevat lähellä Megalópolin kunnan Skortsinóksen kylää. == Historia == Chelmóksen linnan paikalla oli antiikin aikana spartalaisten rajalinnoitus Athenaion, joka rakennettiin oletettavasti vuonna 229 eaa. Chelmóksen linna rakennettiin 1200-luvulla, oletettavasti bysanttilaisen Morean despotaatin aikana, jolloin seutu oli despotaatin ja frankkilaisen Akhaian ruhtinaskunnan rajaseutua. Sen tehtävänä oli yhdessä seudun muiden linnojen kanssa Evrótas-joen yläjuoksun hallinta. Linna mainitaan viimeisen kerran vuonna 1320, ja sen arvellaan menettäneen merkityksensä tämän jälkeen. Ainakaan se ei ollut käytössä enää osmanivallan aikana. == Rakennelma == Linna oli rakennettu Ágios Konstantínoksen kukkulalle noin neljä kilometriä eteläkaakkoon Skortsinóksesta. Se on noin 760 metrin korkeudella merenpinnasta laskettuna ja noin 180 metriä ympäristöään korkeammalla. Bysanttilainen linna oli antiikin aikaisen linnoituksen eteläosassa paikalla, jossa nykyisin on kukkulalle nimensä antanut Pyhälle Konstantinokselle (Ágios Konstantínos) omistettu kirkko. Linnan muurien ympärysmitta on noin 345 metriä, ja ne ovat sulkeneet sisäänsä noin 0,4 hehtaarin kokoisen alueen, mikä on noin kymmenesosa paljon suuremmasta antiikin aikaisesta linnoituksesta. Muureissa oli kuusi tornia. == Lähteet == Luokka:Kreikan linnat Luokka:Megalópoli
Davián linna

Davián linna (, myös Tavían linna, Κάστρο Ταβίας, Kastro Tavías) on bysanttilaisaikainen linna Arkadiassa Kreikassa. Sen rauniot sijaitsevat lähellä Davián kylää. == Historia == Davián linnan kukkula oletetaan paikaksi, joka antiikin aikana toimi Dipaian kaupungin akropoliina eli linnoitettuna yläkaupunkikukkulana. Davián linna rakennettiin myöhäisellä bysanttilaisella kaudella joskus 1100–1300-luvulla. Paikka oli oikeastaan ennemmin keskiaikainen linnoituskaupunki kuin varsinainen vahva linna. Sen keskiaikainen nimi oli Tavia. Paikka esiintyy vain harvoin historiassa. Vuonna 1423 sitä asuttivat arvaniitit, jotka kärsivät tappion alueen vallanneille osmaneille. Viimeisen kerran se mainitaan historiassa vuonna 1718. == Rakennus == Linna oli rakennettu kukkulalle, joka sijaitsee lähellä Elissónas-jokea. Sen korkeus on 850 metriä merenpinnasta laskettuna ja 50 metriä ympäristöstään laskettuna. Linnan pohjakaava on kolmiomainen ja sen muurien sisäpuolelle on jäänyt noin neljän hehtaarin kokoinen alue. Linnan muurit oli suureksi osaksi tehty antiikin aikaisten muurien perustukselle, ja muureissa on näkyvillä paljon antiikin aikaista rakennusvaihetta. Muurit oli varustettu torneilla. Linnan pääportti oli itäsivulla. Muurien sisäpuolella on useiden rakennusten ja muun muassa vesisäiliön jäänteet. == Lähteet == Luokka:Kreikan linnat Luokka:Trípoli
Gerákin linna

Gerákin linna () on keskiaikainen linna Lakoniassa Kreikassa. Sen rauniot sijaitsevat kukkulalla noin kaksi kilometriä itään Gerákin kylästä. == Historia == Gerákin linna rakennettiin frankkivallan aikana joskus vuosien 1209–1250 välillä. Sen rakennuttaja oli Guy de Nivelet tai hänen poikansa Jean de Nivelet, ja se toimi heidän hallitsemansa Akhaian ruhtinaskuntaan kuuluneen Gerákin paronikunnan keskuksena. Frankit joutuivat luovuttamaan linnan Bysantille vuonna 1262. Tämän jälkeen se kuului bysanttilaiselle Morean despotaatille. Osmanit saivat linnan haltuunsa vuonna 1460, samaan aikaan kuin suurimman osan muusta Lakoniasta. Venetsialaiset saivat linnan haltuunsa vuosiksi 1463–1468, mutta tämän jälkeen se palasi turkkilaisille. Linnan ympärille kehittyi asutus, joka oli nykyisen Gerákin seudun asutuskeskus keskiajalla. Se korvasi antiikin aikaisesta Geronthrain kaupungista periytyneen akropoliin, joka sijaitsee nykyisessä Gerákin kylässä. Linnan ja linnoituskaupungin lopusta on ristiriitaista tietoa: toisten tietojen mukaan linna olisi hylätty jo 1400-luvulla tai viimeistään 1500-luvulla. Toisten tietojen mukaan se olisi hylätty vasta 1700-luvun lopulla, ja ollut tätä ennen 1600-luvun lopulta vuoteen 1715 toisen kerran venetsialaisten hallussa, kunnes palasi turkkilaisille. Linnan hylkäämisen jälkeen asutus palasi antiikin aikaiselle paikalle, mihin syntyi nykyinen Gerákin kylä. Linnan ja sen muiden rakennusten, kuten kirkkojen, raunioita on kunnostettu. == Rakennukset == Gerákin linna sijaitsee Párnonas-vuoreen liittyvällä kukkulalla, joka tunnetaan nimellä Palaiókastro (Παλαιόκαστρο, ”Vanha linna”). Sen korkeus on noin 400 metriä merenpinnasta laskettuna ja noin 100 metriä ympäristöstään laskettuna. Linna on kukkulan pohjoisemmalla huipulla. Alempi linnoituskaupunki levittäytyy kukkulan rinteeseen. Asutuksen jäänteitä on myös kukkulan eteläisemmällä huipulla, joka yhdistyy pohjoisempaan huippuun kukkulanharjanteen välityksellä. pienoiskuva|Pyhän Paraskevan (Agía Paraskeví) kirkko. Linnasta on säilynyt sen muurien ja tornien raunioita. Lisäksi linnoituskukkulalla on asutuksen muiden rakennusten raunioita. Kukkulalla, yhtä lailla linnan sisällä kuin kukkulan rinteessä, sanotaan olevan noin 30 kirkkoa tai kirkonrauniota. Niihin lukeutuvat muun muassa: * Pyhän Athanasioksen kirkko (Ágios Athanásios) * Pyhän Georgioksen kirkko (Ágios Geórgios) * Pyhän Johannes Khrysostomoksen kirkko (Ágios Ioánnis o Chrysóstomos) * Pyhän Nikolaoksen kirkko (Ágios Nikólaos) * Pyhän Paraskevan kirkko (Agía Paraskeví) * Pyhän Sozonin kirkko (Ágios Sozón(tas)) * Pyhien Theodorosten kirkko (Ágioi Theódoroi) * Neitsyt Marian ilmestyksen kirkko (Evangelístria) * Neitsyt Marian kirkko (Panagía i Eleoúsa) eli Elävöittävän lähteen kirkko (Zoodóchos Pigí) * ”Taemmat kirkot” (”Péra Ekklisíes”) ** Arkkienkelten kirkko (Taxiárches) ** Kristuksen kasteen kirkko (Theofánia) ** Profeetta Elian kirkko (Profítis Ilías) == Lähteet == == Aiheesta muualla == Luokka:Evrótas Luokka:Kreikan linnat
Kaválan linnoitus

Kaválan linnoitus (), myös Kaválan linna (Κάστρο Καβάλας, Kástro Kaválas), on linnoitus Kaválan kaupungissa Kreikassa. Se sijaitsee kaupungin vanhankaupungin niemellä eli Panagían niemellä olevalla kukkulalla. == Historia == Kaválan linnan paikalla sijaitsi antiikin aikana Neapoliin kaupungin akropolis. Linnoitusta vahvistettiin myöhäisantiikin aikana keisari Julianuksen hallintokaudella 361–363 ja varhaisella bysanttilaisella kaudella keisari Justinianuksen aikana 500-luvulla. Bysanttilaiset vahvistivat sitä myös vielä 900- ja 1300-luvuilla. Osmaniturkkilaiset tuhosivat linnoituksen samoin kuin koko kaupungin vallattuaan sen vuonna 1391. Linnoituksen nykyinen muoto on peräisin osmanivallan ajalta vuoden 1425 jälleenrakennuksesta. Linnoituksen tehtävänä oli suojata tärkeää itä-länsisuuntaista tietä, joka antiikin aikana tunnettiin Via Egnatiana. Venetsialaiset saivat vallattua linnoituksen lyhyeksi ajaksi jo pian sen valmistumisen jälkeen, mutta turkkilaiset saivat sen pian takaisin. Linnoitus torjui venetsialaisten hyökkäyksen vuonna 1684. Nykyisin linnoituksessa on ulkoilmateatteri ja sitä käytetään erilaisten taide-esitysten näyttämönä. == Rakennelma == Linnoitus on rakennettu kukkulalle, jonka korkeus on noin 60 metriä merenpinnasta laskettuna. Linnoituksen muurit on tehty paikallisesta graniitista, ja niissä on käytetty myös tiiliä ja marmorilohkareita. Muureissa on kaksi neliskulmaista tornia, toinen koillis- ja toinen luoteiskulmassa, ja yksi monikulmainen torni itäsivulla. Lounaiskulmassa on bastioni. Muurissa on neljä porttia, joista pääportti on itäsivulla. Välimuuri jakaa linnoituksen kahteen osaan, pohjois- ja eteläosaan. Linnoituksen keskellä välimuurin kohdalla on suuri pyöreä torni, joka on linnoituksen ydin ja vahvin osa. Tornin eteläpuolella on suuri vesisäiliö. Linnoituksen luoteisosassa on suuri ammus- ja ruokavarastorakennus, joka rakennettiin noin vuonna 1530, ja jota käytettiin 1700-luvulta lähtien vankilana. Linnoituksen eteläosassa on vartiorakennus. == Lähteet == == Aiheesta muualla == Luokka:Kavála Luokka:Kreikan linnat
Léroksen linna

Léroksen linna () eli Pantélin linna (Κάστρο Παντελίου, Kástro Pantelíou) eli Neitsyt Marian linna (Κάστρο Παναγιάς, Kástro Panagías) on linna Léroksen saarella Kreikassa. Se sijaitsee Agía Marínan ja Pantélin kylien välillä. == Historia == Léroksen linna rakennettiin alun perin bysanttilaisella kaudella 900- tai 1000-luvulla. Varmuudella se on ollut olemassa viimeistään vuonna 1087, jolloin se mainitaan keisari Aleksios I Komnenoksen kultaisessa bullassa. 1200-luvulla linna siirtyi genovalaisille ja vuonna 1304 johanniittain ritarikunnalle. Vuosina 1436–1453 linnaa hallitsi venetsialainen johanniitta Fantino Querini, jonka aikana linnaa vahvistettiin osmaniturkkilaisia vastaan. Osmanit hyökkäsivät sinne vuosina 1455, 1457, 1460, 1477, 1502, 1505 ja 1508. Vuonna 1495 linna annettiin toistuvien hyökkäysten vuoksi suoraan ritarikunnan suurmestarin alaisuuteen. Osmanien vallattua Ródoksen vuoden 1522 piirityksen seurauksena Léros siirtyi samalla sopimuksella osmaneille. Leonardo Foscolon johtamat venetsialaiset valtasivat linnan lyhyeksi ajaksi vuonna 1648 ja hävittivät sitä, mutta turkkilaiset saivat sen pian takaisin. Linna oli sotilaskäytössä edelleen vuonna 1912 alkaneen italialaisvallan aikana, jolloin siellä oli parakki ja vartioasema. Linna kärsi vaurioita saksalaisten pommittaessa saarta marraskuussa 1943. Kreikan puolustusvoimilla oli toimintaa linnassa 1990-luvulle saakka. Tämän jälkeen linna kunnostettiin, mikä valmistui vuonna 2005. == Rakennelma == Linna sijaitsee Pítyoksen (myös Pitýki, Apitýki) kukkulalla Léroksen koillisosassa noin 154 metrin korkeudessa merenpinnasta laskettuna. Sijaintipaikastaan se hallitsi saaren satamia sekä saarta ympäröinyttä merialuetta mukaan lukien saaren ja Vähän-Aasian rannikon välinen salmi. Linnan pinta-ala on noin hehtaarin verran. Sitä ympäröivät kolmitasoiset, samankeskiset muurit, lukuun ottamatta kohtia, joissa kukkulan luonnonkalliot tarjoavat jo tarpeeksi suojaa. Linnan vanhin osa on sen korkeimmalla oleva keskiosa. Uloin muuri on johanniittain rakentama, ja siinä on bastioneja. Huomattavin on lounaiskulman bastioni. Linnan keskiosassa on holvikattoinen kirkko, joka tunnetaan nimellä Fragkoklisiá (”Frankkien kirkko”). Linnan länsilaidalla on vuonna 1669 rakennettu ja vuoteen 1719 mennessä laajennettu Neitsyt Marian (Panagía) kirkko. Lisäksi linnassa on useita muita kirkkoja, muun muassa Pyhän kolminaisuuden (Agía Triáda) kirkko. Linnan alueella toimii myös kirkollinen museo. == Lähteet == == Aiheesta muualla == Luokka:Kreikan linnat Luokka:Léros
Torskenin kirkko

Torskenin kirkko () on Senjan kunnassa Norjassa sijaitseva puinen ristikirkko vuodelta 1784. ==Lähteet== ==Aiheesta muualla== Luokka:Norjan puukirkot Luokka:Senja
Tranøyn kirkko

Tranøyn kirkko () on Senjan kunnassa Norjassa sijaitseva puinen ristikirkko vuodelta 1775. ==Lähteet== ==Aiheesta muualla== Luokka:Norjan puukirkot Luokka:Senja
Vangsvikin kappeli

Vangsvikin kappeli () on Senjan kunnassa Norjassa sijaitseva betonikirkko vuodelta 1975. ==Lähteet== ==Aiheesta muualla== Luokka:Norjan kivikirkot Luokka:Senja
Skrolsvikin kappeli

Skrolsvikin kappeli () on Senjan kunnassa Norjassa sijaitseva puinen pitkäkirkko vuodelta 1924. ==Lähteet== ==Aiheesta muualla== Luokka:Norjan puukirkot Luokka:Senja
Amata Coleman Radewagen

Aumua Amata Coleman Radewagen (s. 29. joulukuuta 1947 Washington DC) on yhdysvaltalainen republikaanipuolueen poliitikko.RADEWAGEN, Aumua Amata Coleman Biographical Directory of the United States Congress, viitattu 20.11.2024 Radewagen sai Bachelor of Science -oppiarvon Guamin yliopistosta vuonna 1975. Hän kuului Yhdysvaltain edustajainhuoneen jäsen Phil Cranen henkilökuntaan vuosina 1997–1999 ja J. C. Wattsin henkilökuntaan vuosina 1999–2003. Radewagen työskenteli edustajainhuoneen republikaanien konferenssissa vuosina 2003–2005. Hänet valittiin Amerikan Samoan delegaattina edustajainhuoneeseen ensimmäisen kerran 4. marraskuuta 2014. Hänestä tuli ensimmäinen Yhdysvaltain edustajainhuoneeseen Amerikan Samoasta valittu nainen.Amata Coleman Radewagen United States House of Representatives, viitattu 20.11.2024 Radewagen sai vuonna 2018 oikeustieteen kunniatohtorin arvon Guamin yliopistosta. Hän sai kolme lasta avioliitosta Fred Radewagenin kanssa. Radewagenin isä oli kuvernööri Peter Tali Coleman. == Lähteet == Luokka:Yhdysvaltalaiset republikaanipoliitikot Luokka:Yhdysvaltain edustajainhuoneen jäsenet Luokka:Amerikansamoalaiset poliitikot Luokka:Vuonna 1947 syntyneet Luokka:Elävät henkilöt
Svanelvmon kirkko

Svanelvmon kirkko () on Senjan kunnassa Norjassa sijaitseva puinen pitkäkirkko vuodelta 1967. ==Lähteet== ==Aiheesta muualla== Luokka:Norjan puukirkot Luokka:Senja
Reindalenin kappeli

Reindalenin kappeli () on Senjan kunnassa Norjassa sijaitseva puinen pitkäkirkko vuodelta 1983. ==Lähteet== ==Aiheesta muualla== Luokka:Norjan puukirkot Luokka:Senja
Flakstadvågin kappeli

Flakstadvågin kappeli () on Senjan kunnassa Norjassa sijaitseva puinen pitkäkirkko vuodelta 1925. ==Lähteet== ==Aiheesta muualla== Luokka:Norjan puukirkot Luokka:Senja
Gryllefjordin kappeli

Gryllefjordin kappeli () on Senjan kunnassa Norjassa sijaitseva puinen pitkäkirkko vuodelta 1902. ==Lähteet== ==Aiheesta muualla== Luokka:Norjan puukirkot Luokka:Senja
Medbyn kappeli

Medbyn kappeli () on Senjan kunnassa Norjassa sijaitseva puinen pitkäkirkko vuodelta 1890. ==Lähteet== ==Aiheesta muualla== Luokka:Norjan puukirkot Luokka:Senja
Kiovan kansainvälinen sosiologian instituutti

Kiovan kansainvälinen sosiologian instituutti (, lyhenne ; eli , lyhenne ) on ukrainalainen yksityisyritys, joka on tunnettu erityisesti Ukrainaa käsittelevistä selvityksistään ja mielipidekartoituksista. KIIS toimii yhteistyössä Kiovan Mohyla-akatemian kanssa. KIIS on perustettu vuonna 1990 alkujaan Ukrainan sosiologian yhdistyksen tutkimuskeskukseksi. Yksityiseksi yritykseksi KIIS muuttui vuonna 2003. Yrityksellä on ollut yli 300 asiakasta, joukossa tunnettuja kansainvälisiä ja kansallisia organisaatioita, yrityksiä ja muita tahoja. ==Lähteet== == Aiheesta muualla == * Yrityksen kotisivut (kiis.com.ua) Luokka:Mielipidetiedustelu Luokka:Ukrainalaiset yritykset
Laukhellan kappeli

Laukhellan kappeli () on Senjan kunnassa Norjassa sijaitseva puinen pitkäkirkko vuodelta 1949. ==Lähteet== ==Aiheesta muualla== Luokka:Norjan puukirkot Luokka:Senja
Lysbotnin kappeli

Lysbotnin kappeli () on Senjan kunnassa Norjassa sijaitseva puinen pitkäkirkko vuodelta 1970. ==Lähteet== ==Aiheesta muualla== Luokka:Norjan puukirkot Luokka:Senja
Sandbakkenin kappeli

Sandbakkenin kappeli () on Senjan kunnassa Norjassa sijaitseva puinen pitkäkirkko vuodelta 1974. ==Lähteet== ==Aiheesta muualla== Luokka:Norjan puukirkot Luokka:Senja
Fjordgårdin kappeli

Fjordgårdin kappeli () on Senjan kunnassa Norjassa sijaitseva puinen pitkäkirkko vuodelta 1976. ==Lähteet== ==Aiheesta muualla== Luokka:Norjan puukirkot Luokka:Senja
Mörarp

Mörarp on taajama Helsingborgin kunnassa Skånen läänissä samannimisessä historiallisessa maakunnassa Ruotsissa. Taajamassa oli 1 946 asukasta vuonna 2021. ==Lähteet== ==Aiheesta muualla== Luokka:Helsingborgin kunta Luokka:Ruotsin taajamat
Allerum

Allerum on taajama Helsingborgin kunnassa Skånen läänissä samannimisessä historiallisessa maakunnassa Ruotsissa. Taajamassa oli 742 asukasta vuonna 2021. ==Lähteet== ==Aiheesta muualla== Luokka:Helsingborgin kunta Luokka:Ruotsin taajamat
Kattarp

Kattarp on taajama Helsingborgin kunnassa Skånen läänissä samannimisessä historiallisessa maakunnassa Ruotsissa. Taajamassa oli 774 asukasta vuonna 2021. ==Tunnettuja henkilöitä== * Eric Saade (s. 1990), laulaja ==Lähteet== ==Aiheesta muualla== Luokka:Helsingborgin kunta Luokka:Ruotsin taajamat
The Art of UNIX Programming

The Art of UNIX Programming on Eric S. Raymondin kirja ohjelmoinnista Unix- alustalle. Kirja on julkaistu vuonna 2003. Kirjassa käsitellään ohjelmoinnin kulttuuria, käytäntöjä, suunnitelua ja periaatteita Unixille ohjelmoinnissa. Kirjassa käsitellään myös Unix-filosofiaa ja sisältää kommentteja kolmeltatoista Unixin varhaiselta kehittäjältä. Kulttuurilla tarkoitetaan joukkoa taitoja, ajatuksia ja odotuksia, ja kirja käsittelee ratkaisuvaihtoehtoja pohdinnalla, vertailemalla ja arvioimalla periaatteita. Kirjassa käsitellään Unixiin liittyviä perinteitä ja on tarkoitettu uusille ja tuleville ohjelmoijille. Kirja on julkaistu CreativeCommons-lisenssillä eräillä rajoituksilla. == Lähteet == == Aiheesta muualla == * OpenLibrary- sivustolla Luokka:Vuoden 2003 kirjat Luokka:Yhdysvaltalaiset tietokirjat Luokka:Kirjat tietotekniikasta Luokka:Unix
BricsCAD

BricsCAD on ohjelmisto tietokoneavusteiseen suunnitteluun (CAD), jonka on kehittäjä on Bricsys. Bricsysin perusti arkkitehti Erik de Kyser vuonna 1999. BricsCAD sai alkunsa vuonna 2002 tavoitteenaan edullisempi vaihtoehto AutoCADille ja yhtiön alkuaikoina myyntivalttina oli vastaavat ominaisuudet merkittävästi edullisemmalla hinnalla. BricsCAD tukee CAD-ohjelmistoissa suosittua DWG-formaattia. Vuonna 2011 yhtiö ilmoitti ostaneensa immateriaalioikeudet Ledasilta aikomuksena käyttää näiden tekniikkaa jatkossa. Hexagon osti Bricsysin vuonna 2018. == Lähteet == Luokka:Suunnitteluohjelmistot Luokka:Linux-ohjelmat Luokka:MacOS-ohjelmat Luokka:Windows-ohjelmat
Renoise

Renoise on audiotyöasemaohjelmisto, joka on suunniteltu tracker-ohjelmiston toimintatavalle. Ohjelman käyttöliittymässä tämä näkyy ylhäältä-alas etenemisenä eikä sivusuuntaisena, ja kappaleet rakentuvat taulukkomaisille kaavoille (). Ohjelmisto tukee muun muassa MIDI-liityntää ja VST-laajennuksia. Ohjelmisto on saatavilla Linuxille, macOS:lle ja Windowsille. == Lähteet == Luokka:Musiikkiohjelmistot Luokka:Linux-ohjelmat Luokka:MacOS-ohjelmat Luokka:Windows-ohjelmat
Hetki lyö (musikaali)

Hetki lyö on Katariina Leinon käsikirjoittama musikaali, joka käsittelee suomalaislaulaja Kirkaa. Petri Lairikon ohjaama ja Suomen musiikkiteatterin toteuttama musikaali sai ensi-iltansa 8. syyskuuta 2018 Tampereella. Musikaalissa käsitellään Kirkan uran vaiheita ja soitetaan hänen musiikkiaan, ja sen hahmoissa on mukana suomalaisen musiikin merkkihenkilöitä. Kirkaa näytteli alun perin Ilari Hämäläinen, ja Sammy Babitzinina esiintyi Sammy Aaltonen. Petri Lairikko näytteli Dannya, Kassu Halosta ja Kirkan isää. Musikaalin esittäminen jatkui 2022, jolloin sitä esitettiin eri puolilla Suomea. Saman vuoden kesällä sitä nähtiin Turussa Ruissalon kesäteatterissa. Myöhemmin Hämäläisen korvasi Kirkan roolissa Erik Kraemer, ja Sammy Babitzininia näytteli Matthau Mikojan. == Lähteet == == Aiheesta muualla == * Suomen Musiikkiteatterin trailer (Youtube) Luokka:Suomalaiset musikaalit Luokka:Kirka
Birger Wedberg

Carl Otto Birger Wedberg (28. syyskuuta 1870 – 2. lokakuuta 1945) oli ruotsalainen juristi ja virkamies. Hän toimi oikeusneuvoksena eli Ruotsin korkeimman oikeuden jäsenenä vuosina 1913–1940. Wedberg valittiin vuonna 1931 Ruotsin akatemian jäseneksi. Hän myös kirjoitti muun muuassa korkeimman oikeuden historiikin vuosista 1789–1844 ja tutkielman Kaarle XII:n suhteesta oikeuslaitokseen. ==Lähteet== ==Aiheesta muualla== Luokka:Ruotsalaiset juristit Luokka:Ruotsalaiset virkamiehet Luokka:Ruotsin akatemian jäsenet Luokka:Vuonna 1870 syntyneet Luokka:Vuonna 1945 kuolleet
Börringeklosterin linna

Börringeklosterin linna () on Svedalan kunnassa Skånen läänissä Ruotsissa sijaitseva kartanolinna. Paikalla on alun perin sijainnut 1100-luvulla perustettu benediktiinien nunnaluostari, joka lakkautettiin 1551. Nykyinen päärakennus valmistui vuonna 1763 ja se korotettiin kolmikerroksiseksi 1873. ==Lähteet== ==Aiheesta muualla== Luokka:Skånen läänin linnat Luokka:Svedalan kunta
Eemeli Juureva

Juho Eemeli Juureva, vuoteen 1905 Johansson (25. elokuuta 1878 Hämeenlinna – 15. huhtikuuta 1954) oli suomalainen urheilujohtaja ja -vaikuttaja. Juurevan vanhemmat olivat palovartija Karl Johan Johansson ja Josefiina Lindroos ja puoliso vuodesta 1910 Elisabet Viktoria Nyman (k. 1951) Juureva kävi kansakoulun 1889 ja toimi kattaustyönjohtajana ja varastonhoitajana 1898–1907. Oma kattausliike hänellä oli 1907–1915, minkä jälkeen hän oli Arvi A. Karisto -osakeyhtiön lähetysvaraston hoitaja aina vuoteen 1954 asti. Päätyönsä ohella Juureva tuli tunnetuksi urheilujohtajana ja -vaikuttajana. Hän oli Hämeenlinnan Tarmon ensimmäinen puheenjohtaja 1903–1923 ja Hämeenlinnan kaupungin urheilulautakunnan puheenjohtaja 1929–1946. SVUL:n Hämeenlinnan piirin puheenjohtaja Juureva oli 1906–1929, SVUL:n hallituksen jäsen 1906–1931 ja liiton varapuheenjohtaja 1924–1931. SVUL:n kunniajäsen hänestä tuli 1931. Juureva oli myös Hämeenlinnan kaupunginvaltuuston jäsen 1912–1914, 1923–1926 ja 1930.75-vuotiaita. Helsingin Sanomat, 25.8.1953, s. 6. == Lähteet == Luokka:Suomalaiset urheilujohtajat Luokka:Suomalaiset yrittäjät Luokka:Hämeenlinnan kaupunginvaltuutetut Luokka:Vuonna 1878 syntyneet Luokka:Vuonna 1954 kuolleet
Bummalo

Bummalo (Harpadon nehereus) on liskokaloihin kuuluva kalalaji. Lajia tavataan indopasifiselta merialueelta. == Koko ja ulkonäkö == Bummalo kasvaa tavanomaisesti noin 25 cm pitkäksi, mutta voi suurimmillaan saavuttaa 40–60 cm:n pituuden. Ruumiinrakenteeltaan laji on pitkänomainen ja litteähkö. Suu on suuri ja hyvin leveä ja erikokoiset hampaat ovat käyriä. Alaleuka on yläleukaa pidempi. Kalan silmät ovat pienet. Bummalon rinta- ja vatsaevät ovat pitkät ja selkäevän takana on rasvaevä. Kylkiviivan suomut ulottuvat pyrstöevän kärkeen. Bummalo on ruskehtava tai harmaa ja osittain läpikuultava. Evät ovat tummat. == Levinneisyys ja elintavat == Bummaloa tavataan Somaliasta ja Arabianmereltä Papua-Uuteen-Guineaan ja Itä-Kiinan merelle. Se elää talvikuukaudet avomerellä lähellä pehmeitä hiekka- tai mutapohjia ja palaa ruokailemaan ja lisääntymään murtovesiin suurina parvina monsuunikauden aikana. Bummalon ravintoa ovat kalat. Bummaloa kalastetaan verkoilla ruuaksi merkittäviä määriä Aasiassa, ja sen liha on erinomaista. Ylikalastuksen ja elinympäristön saastumisen vuoksi laji luokitellaan siilmälläpidettäväksi. == Lähteet == Luokka:Auloppikalat
Revenge (vuoden 2017 elokuva)

Revenge on vuonna 2017 ensi-iltansa saanut ranskalainen jännityselokuva, jonka on ohjannut ja käsikirjoittanut Coralie Fargeat. Se edustaa niin sanottua ”raiskaus ja kosto” -lajityyppiä ja kertoo nuoresta naisesta, joka joutuu erämaassa kolmen miehen hyökkäyksen kohteeksi, josta selviydyttyään hän alkaa metsästämään miehiä yksitellen. Pääosissa ovat Matilda Lutz, Kevin Janssens, Vincent Colombe ja Guillaume Bouchède. Revenge sai maailmanensi-iltansa Toronton elokuvajuhlilla syksyllä 2017. Suomen-ensi-iltansa se sai Night Visions -festivaaleilla marraskuussa 2017. Elokuva sai erittäin positiivisen vastaanoton ilmestyessään. == Näyttelijät == == Lähteet == == Aiheesta muualla == * * Luokka:Vuoden 2017 ranskalaiset elokuvat Luokka:Ranskalaiset toimintaelokuvat Luokka:Ranskalaiset jännityselokuvat Luokka:Ranskalaiset kauhuelokuvat Luokka:Raiskaus ja kosto -elokuvat
The Trip

The Trip on tuotantovaiheessa oleva yhdysvaltalainen elokuva, jota kuvataan Tampereella marraskuussa 2024. Elokuva seuraa pariskuntaa, joka suuntaa syrjäiseen mökkiin näennäisesti löytääkseen toisensa uudelleen, mutta todellisuudessa molemmilla on salainen aikomus tappaa toinen. The Trip on englanninkielinen uudelleenfilmatisointi norjalaisesta kauhukomediasta Aina kuolemaan asti (eng. The Trip, norjaksi I Onde Dager; 2021) jossa näyttelivät Aksel Hennie ja Noomi Rapace. Uuden version pääosissa ovat Jason Segel, Samara Weaving, Timothy Olyphant, Juliette Lewis, Paul Guilfoyle ja Keith Jardine. Elokuvan ohjaaja on Jorma Taccone. Elokuvan tuotantoyhtiöt ovat 87North ja XYZ Films. Kyseessä on yhdysvaltalaisen XYZ Filmsin kolmas tuotanto Suomessa. Ensimmäinen oli Dual, Tampereella syksyllä 2020 kuvattu tieteissatiiri, joka oli ensimmäinen kokonaan Suomessa kuvattu Hollywood-elokuva. Yhtiön toinen Suomi-filmi oli trillerikomedia Get Away (Svalta), joka kuvattiin Pirkanmaalla alkusyksystä 2023. The Trip saa tuotantotukea Business Finlandilta, Tampereen kaupungilta ja Film Tampereelta. Tampereen kaupunki on myöntänyt elokuvalle audiovisuaalisen alan tuotantokannustinta. == Lähteet == Luokka:Tulevat elokuvat Luokka:Yhdysvaltalaiset elokuvat Luokka:Suomessa kuvatut elokuvat
Menekkilehdet

Menekkilehdet Oy oli 1970-luvun puolivälissä lyhyen aikaa toiminut lehtikustantamo, joka julkaisi porno- ja skandaalilehtiä nimeltä Panoraama, Junnu ja Sammy. Kustantamon lehdet tekivät julkisuuden henkilöistä rajuja paljastusjuttuja aikana, jolloin ei aivan vielä ollut säädetty intimiteettisuojalakia eli lakia yksityiselämää loukkaavasta tiedon levittämisestä. Lehtien tekijöitä vastaan nostettiin useita kunnianloukkausjuttuja ja syytteitä epäsiveellisten julkaisujen levittämisestä, joista tuomittiin sakkoja, vahingonkorvauksia ja ehdotonta vankeutta. Rautakirja, käytännössä ainoa irtonumerojakelija, kieltäytyi myymästä yhtiön lehtiä niiden seksuaalisen sisällön lainvastaisuuden takia, jolloin Menekkilehtien lehtien menekki romahti. Yhtiö ajautui konkurssiin huhtikuussa 1974 vain vuoden verran toimittuaan. Päävelkojana oli Eero Aholan omistama Karkkilan Kirjapaino, jossa lehdet painettiin. Menekkilehtien perustajaosakkaita olivat toimitusjohtaja Seppo Sauri, päätoimittaja Seppo Porvali, hallintokamreeri ja rallikuljettajana tunnettu Markku Alén sekä aluepäällikkö Riitta Juslin. Yhtiön rahoittajana oli Harry Alén ja hallituksen puheenjohtajana Hilkka Kylmäkorpi. Samoihin aikoihin Menekkilehtien konkurssin kanssa keväällä 1974 myös Alénin veljesten karkkilalainen maalausliike, yksi Suomen suurimmista, teki konkurssin muun muassa vuodesta 1968 saakka kertyneiden verovelkojensa takia. ==Lähteet== Luokka:Entiset suomalaiset lehtitalot
Linda McMahon

Linda McMahon on yhdysvaltalainen poliittinen toimija ja urheilu-alan yrittäjä, jonka Donald Trump on nimennyt ehdokkaakseen Yhdysvaltain opetusministeriksi Donald Trumpin II hallitukseen tammikuusta 2025 alkaen. McMahon on miehensä kanssa showpainijärjestö WWE:n perustaja ja entinen toimitusjohtaja, ja miljardööri, joka teki merkittäviä lahjoituksia Trumpin presidenttikampanjalle. Hän jätti WWE:n vuonna 2009 ja pyrki Yhdysvaltain senaattiin, jonne hän ei tullut valituksi. McMahon toimi Trumpin ensimmäisen presidenttikauden aikana pienyrityksistä vastaavan SBA-viraston johdossa. Vuonna 2024 McMahon johti yhdessä Howard Lutnickin kanssa Trumpin siirtymätiimiä, jonka tehtävä on täyttää noin 4 000 liittovaltion tehtävää. == Lähteet == Luokka:Yhdysvaltalaiset yritysjohtajat Luokka:Yhdysvaltalaiset republikaanipoliitikot Luokka:Syntymävuosi puuttuu Luokka:Elävät henkilöt
Mefjordværin kirkko

Mefjordværin kirkko () on Senjan kunnassa Norjassa sijaitseva puinen pitkäkirkko vuodelta 1890. ==Lähteet== ==Aiheesta muualla== Luokka:Norjan puukirkot Luokka:Senja
Finnsæterin kappeli

Finnsæterin kappeli () on Senjan kunnassa Norjassa sijaitseva puinen pitkäkirkko vuodelta 1982. ==Lähteet== ==Aiheesta muualla== Luokka:Norjan puukirkot Luokka:Senja
Eggedalin kirkko

Eggedalin kirkko () on Sigdalin kunnassa Norjassa sijaitseva puinen pitkäkirkko vuodelta 1878. ==Lähteet== ==Aiheesta muualla== Luokka:Norjan puukirkot Luokka:Sigdal
Solumsmoenin kappeli

Solumsmoenin kappeli () on Sigdalin kunnassa Norjassa sijaitseva puinen pitkäkirkko vuodelta 1893. ==Lähteet== ==Aiheesta muualla== Luokka:Norjan puukirkot Luokka:Sigdal
Grorudin kappeli

Grorudin kappeli () on Siljanin kunnassa Norjassa sijaitseva puinen pitkäkirkko vuodelta 1944. ==Lähteet== ==Aiheesta muualla== Luokka:Norjan puukirkot Luokka:Siljan
Haughomin kappeli

Haughomin kappeli () on Sirdalin kunnassa Norjassa sijaitseva puinen pitkäkirkko vuodelta 1930. ==Lähteet== ==Aiheesta muualla== Luokka:Norjan puukirkot Luokka:Sirdal
Kvævemoenin kappeli

Kvævemoenin kappeli () on Sirdalin kunnassa Norjassa sijaitseva puinen pitkäkirkko vuodelta 1962. ==Lähteet== ==Aiheesta muualla== Luokka:Norjan puukirkot Luokka:Sirdal
Vallåkra

Vallåkra on taajama Helsingborgin kunnassa Skånen läänissä samannimisessä historiallisessa maakunnassa Ruotsissa. Taajamassa oli 787 asukasta vuonna 2021. ==Lähteet== ==Aiheesta muualla== Luokka:Helsingborgin kunta Luokka:Ruotsin taajamat
Domsten

Domsten on taajama Helsingborgin kunnassa Skånen läänissä samannimisessä historiallisessa maakunnassa Ruotsissa. Taajamassa oli 611 asukasta vuonna 2021. ==Tunnettuja henkilöitä== * Bengt Orup (1916–1996), kuvataiteilija ==Lähteet== ==Aiheesta muualla== Luokka:Helsingborgin kunta Luokka:Ruotsin taajamat
Bengt Orup

Bengt Vilhelm Orup (1916 Lindesberg – 1996 Domsten) oli ruotsalainen taidemaalari, kuvanveistäjä ja muotoilija. Hän työskenteli Johansforsin lasitehtaalla vuosina 1952–1973, minkä lisäksi hän loi useita julkisia taideteoksia. Orupin tyyli oli konstruktivistista, ja hän leikitteli usein geometrisillä muodoilla valkoista taustaa vasten. Hänen veljensä oli toimittaja Lars Orup. ==Teoksia== Bengt Orup Abstrakt form 01.JPG|Abstrakt form (1972, Lund) ==Lähteet== ==Aiheesta muualla== Luokka:Ruotsalaiset taidemaalarit Luokka:Ruotsalaiset kuvanveistäjät Luokka:Lasitaiteilijat Luokka:Vuonna 1916 syntyneet Luokka:Vuonna 1996 kuolleet
Allan Svensson

Dan Allan Waldemar Svensson (16. helmikuuta 1951 Tukholma – 17. marraskuuta 2024 Tukholma) oli ruotsalainen näyttelijä. Hän tuli tunnetuksi televisiosarjoista Hedebyborna ja Svensson, Svensson. Pääosan urastaan Svensson työskenteli Tukholman kaupunginteatterissa, minkä lisäksi hän esiintyi useissa elokuvissa, kuten Maria Wern -sarjassa, sekä muun muassa ääninäytteli Obelixia Asterix-elokuvissa. ==Lähteet== ==Aiheesta muualla== Luokka:Ruotsalaiset näyttelijät Luokka:Vuonna 1951 syntyneet Luokka:Vuonna 2024 kuolleet
Aurora (Verneri Pohjolan albumi)

Aurora on Verneri Pohjolan ensimmäisen levyn nimi, jonka hän julkaisi vuonna 2009. Aurorasta teki myös merkittävän se, että se oli Verneri Pohjolan ensimmäinen oman levy. Hän oli kyllä jo ennen levyn julkaisua soittanut paljon ja kierrellyt eri puolilla Eurooppaa. Verneri Pohjola on itse sanonut albuminsa muistuttavan enemmän novellikokoelmaa. Aurora-albumia on kuvailtu tuomaan herkkää, mutta intensiivistä tunnelmaa. Verneri Pohjolan albumista ja muustakin musiikista voi helposti kuulla hänen omaa identiteettiään. Luokka:Vuoden 2009 albumit
Hans Forssell

Hans Ludvig Forssell (14. tammikuuta 1843 Gävle – 31. heinäkuuta 1901 Lostallo, Sveitsi) oli ruotsalainen historioitsija ja poliitikko. Hän julkaisi Kustaa Vaasan ja hänen poikiensa hallintoa käsittelevän teoksen Sveriges inre historia från Gustaf den förste med särskildt afseende på förvaltning och ekonomi, mutta ei kiireiltään ehtinyt kirjoittaa jatko-osia, joiden oli tarkoitus käsitellä 1600-lukua. Forssell toimi Ruotsin valtiovarainministerinä 1875–1880, valtiopäiväedustajana 1880–1897 ja kamarikollegion presidenttinä 1880–1891. Vuonna 1881 hänet valittiin Ruotsin akatemian jäseneksi. ==Lähteet== ==Aiheesta muualla== Luokka:Ruotsalaiset historioitsijat Luokka:Ruotsin valtiovarainministerit Luokka:Ruotsin kansanedustajat Luokka:Ruotsalaiset virkamiehet Luokka:Ruotsin akatemian jäsenet Luokka:Vuonna 1843 syntyneet Luokka:Vuonna 1901 kuolleet
Paulina Chávez

Paulina F. Chávez (s. 22. toukokuuta 2002 El Paso, Texas) on yhdysvaltalainen näyttelijä. Chávez tunnetaan Ashley Garcia roolista draamakomediasarjassa The Expanding Universe of Ashley Garcia (2020), Flora roolista draamakomediasarjassa Fate: The Winx Saga (2022) ja Mia Garcia roolista Alexander and the Terrible, Horrible, No Good, Very Bad Road Trip (2025). Chávezilla oli myös sivurooli televisiosarjassa Landman (2024). == Aiheesta muualla == * Luokka:Yhdysvaltalaiset näyttelijät Luokka:Vuonna 2002 syntyneet Luokka:Elävät henkilöt
Evelyn Hugon seitsemän aviomiestä

Evelyn Hugon seitsemän aviomiestä () on yhdysvaltalaiskirjailija Taylor Jenkins Reidin kirjoittama rakkausromaani. Atria Books julkaisi englanninkielisen alkuteoksen vuonna 2017. Suomeksi se ilmestyi 2. toukokuuta 2023. Suomennoksen kustansi Gummerus ja käänsi Inka Parpola. Romaani kertoo aikakauslehtitoimittaja Monique Grantista, joka saa kunnian haastatella legendaarista Hollywood-näyttelijätärtä Evelyn Hugoa. Aikaisemmin yksityisyydestään tarkka 79-vuotias tähti on valmis paljastamaan kaiken elämästään ja seitsemästä aviomiehestään. Monique kuitenkin ihmettelee, miksi Evelyn haluaa kertoa tarinansa juuri hänelle. Marraskuuhun 2024 mennessä romaania oli myyty yli kolme miljoonaa kappaletta.Se nousi The New York Timesin julkaisemalle myydyimpien kirjojen listalle ja oli 2020-luvun alkupuolella huomattavan suosittu videopalvelu Tiktokissa. Netflix suunnittelee kirjaan perustuvaa elokuvaa. == Lähteet == Luokka:Vuoden 2017 kirjat Luokka:Yhdysvaltalaiset romaanit Luokka:Rakkausromaanit
Jari-myrsky

Jari-myrsky oli Suomessa riehunut voimakas matalapaine, joka kesti keskiviikosta 20. marraskuuta perjantaihin 22. marraskuuta 2024. Myrsky saapui Suomeen keskiviikkona 20. marraskuuta 2024 yöllä, ja jo yön aikana tuhoja oli paljon. Noin klo 21.40 Iltalehden mukaan ainakin 76 499 taloutta oli ilman sähköä. Erittäin varhain aamulla keskiviikkona auto ja raitiovaunu kolaroivat Helsingin Alppiharjussa. Jo alle tuntia myöhemmin ajokelin uutisoitiin olevan huono eteläisessä Suomessa. Lunta oli koko keskiviikon ajan tullut ainakin 15 senttimetriä. Noin klo 7.50 aamulla Iltalehden mukaan tuuli puhalsi noin nopeudella 20 m/s. Kaupunkitulvista varoitettiin samalla. Sähkökatkoja alkoi myös ilmaantua jo heti aamusta. Ukkospilvi havaittiin noin klo 10 maissa aamulla. Useita lentoja peruttiin jo saman päivän aikana. Klo 15.58 Iltalehti uutisoi pakettiauton ajaneen ojaan Virroilla. Torstaina yöllä myrskyn ennustettiin liikkuvan kohti pohjoista Suomea, ja niin se liikkuikin. Vahinkoja oli tullut koko päivän ajan. Noin klo 18 keskiviikkoiltana Sähkökatkokartan mukaan noin 40 000 taloutta oli ilman sähköä. ja torstaina 21. marraskuuta puolenpäivän aikaan oli vielä noin 30 000 taloutta. Perjantaina 22. marraskuuta klo 16 suurimmalle osalle on sähköt saatu palautettua, mutta vielä muutamia tuhansia talouksia oli ilman sähköä. Espoon Finnoonniityssä golf-kuplahalli sortui lumen painosta. Hallissa oli tapahtuman aikana noin 10 ihmistä sisällä. Kanta-Hämeessä rekkoja suistui tieltä ja puita kaatui. Laukaassa tapahtui illalla vakava onnettomuus, jossa auton kuljettaja sai surmansa. Karhejärvellä taas juna törmäsi puuhun ja sähköradassa oli vaurioita. Myrsky nosti Helsingissä merenpintaa 21. marraskuuta yli metrin ja laski Kemissä 1,6 metriä. Perämerellä mitattiin yli viiden metrin aaltoja. == Lähteet == Luokka:Myrskyt ja rajuilmat Suomessa Luokka:Vuoden 2024 luonnonmullistukset Luokka:2020-luvun onnettomuudet Suomessa
Rizókastro (Euboia)

Rizókastro () oli keskiaikainen linna Euboian saarella Kreikassa. Sen rauniot sijaitsevat Kými-Alivérin kunnassa lähellä Alivérin Milákin kylää ja voimalaitosta. Rizókastron linna rakennettiin 1200-luvulla frankkivallan aikana. Sitä laajennettiin 1300-luvulla. Linna oli vain vähäisessä käytössä osmanivallan aikana. Kreikan vapaussodan aikana kreikkalaiset käyttivät sitä turkkilaisten vankilana. Rizókastron linna on rakennettu kukkulalle, jonka korkeus on noin 170 metriä merenpinnasta laskettuna. Linnassa on torni, joka on sen vanhinta osaa, ja jonka koko on noin 7,1 × 7,6 metriä ja jota on säilynyt noin 11 metrin korkeudelta. Tornia ympäröivät ympärysmuurit, joiden sisään jäävän alueen koko on noin 43 × 28 metriä eli noin neliömetriä. Muureja on säilynyt parhaiten pohjois- ja länsisivulta. Länsimuurin paksuus on suurimmillaan noin 1,2–1,3 metriä. Muurien sisällä on ollut tornin lisäksi kolme tai neljä rakennusta sekä suuri vesisäiliö. Linnanmuurien ulkopuolella siitä länteen ja etelään oli kylä, joka koostui pienistä yksinkertaisista taloista. == Lähteet == == Aiheesta muualla == Luokka:Kreikan linnat Luokka:Kými-Alivéri
Rizokastron

Rizokastron () tai Rizókastro () voi viitata seuraaviin linnoihin tai linnoitteisiin Kreikassa: * Rizokastron, keskiajalla Ateenan suojaksi rakennettu muuri * Rizókastro, linna Euboian saarella * Belvederen linna eli Rizókastro, linna Kreetan saarella
Agkárathoksen luostari

Agkárathoksen Neitsyt Marian kuolonuneen nukkumisen luostari (), usein vain Agkárathoksen luostari (Μονή Αγκαράθου, Moní Agkaráthou) on ortodoksinen luostari Kreetan saarella Kreikassa. Se sijaitsee Minóa Pediádan kunnassa lähellä Sampásin kylää. Luostari on munkkiluostari ja omistettu Neitsyt Marian kuolonuneen nukkumiselle. == Historia == Agkárathoksen luostari perustettiin viimeistään venetsialaisvallan aikana, ja varhaisin tieto sen olemassaolosta on vuodelta 1504. Joidenkin tietojen mukaan se olisi kuitenkin perustettu jo 900-luvulla. Luostarin nimi tulee seudulla kasvavasta paloyrtistä (αγκάραθος, agkárathos; Phlomis lanata tai Phlomis fruticosa). Luostarin perustamislegendan mukaan erään kyseisen kasvin juurelta olisi löydetty Neitsyt Marian (Panagía Orfaní) ikoni, ja luostarin pääkirkko (katholikon) rakennettiin myöhemmin samalle paikalle. Luostari on ollut Kreetan rikkaimpia ja sitä on perinteisesti pidetty saaren luostareista ”ensimmäisenä”. Sen alaisuuteen on kuulunut useita vähäisempiä luostareita. Monet luostarin munkeista tulivat Kytheralta. Osmanivallan aikana luostarissa toimi kreikkalainen koulu. Kreetan kansannousujen aikana Agkárathoksen luostari tuki kapinallisia, minkä seurauksena se tuhottiin vuosina 1821 ja 1896. Vuosina 1843–1900 luostari oli Cherrónisoksen hiippakunnan keskuspaikka. Luostari suojeltiin vuonna 1935. Vuonna 2021 luostarissa oli 11 asukasta. == Rakennus == Luostari sijaitsee noin 22 kilometriä kaakkoon Iraklionista ja linnuntietä noin kaksi kilometriä luoteeseen Sampásin kylästä. Se on rakennettu noin 538 metrin korkeuteen merenpinnasta laskettuna. Luostarin nykyinen pääkirkko on vuodelta 1940, ja siinä on uudet seinämaalaukset. Kirkko on muodoltaan ristinmuotoinen ja kaksilaivainen ja siinä on kupoli. Toinen laivoista on omistettu Neitsyt Marian kuolonuneen nukkumiselle ja toinen Pyhälle Menakselle (Ágios Minás). Kirkon ympärillä on luostarirakennuksia kolmella sivulla. Niissä sijaitsevat muun muassa munkkien keljat ja ruokasali. Luostarissa toimii myös kirkollinen museo, ja sen kirjastossa on vanhoja käsikirjoituksia. Luostarissa on vierashuoneita. == Lähteet == == Aiheesta muualla == Luokka:Kreetan luostarit Luokka:Minóa Pediáda
Anafonítrian luostari

Panagía (Neitsyt Maria) Anafonítrian luostari (, myös Μονή Θεοτόκου Αναφωνήτριας, Moní Theotókou Anafonítrias) on ortodoksinen luostari Zákynthoksen saarella Kreikassa. Se sijaitsee lähellä luostarista nimensä saanutta Anafonítrian kylää. Luostari on munkkiluostari ja omistettu Neitsyt Marialle. Anafonítrian luostari perustettiin 1400-luvun puolivälissä. Perustamislegendan mukaan se perustettiin paikalle, josta löydettiin luolasta Neitsyt Marian ikoni, joka tuli sinne Konstantinopolista vuonna 1453. Ikoni palasi ihmeellisellä tavalla luolaan aina jos se siirrettiin, mikä loppui vasta kun sille rakennettiin kirkko. Zákynthoksen suojeluspyhä Pyhä Dionysios toimi luostarin igumenina 1500-luvulla. Nykyisin luostarissa ei ole asukkaita. Luostarissa on kolmilaivainen pääkirkko (katholikon), jonka ympärillä on muita rakennuksia. Luostarin holvatun sisäänkäynnin yhteydessä on puolustus- ja kellotorni. Kirkossa on seinämaalauksia luostarin perustamisen ajalta. Luostari juhlii vuosittain 15. elokuuta ja ensimmäisenä sunnuntaina 24. elokuuta jälkeen. == Lähteet == == Aiheesta muualla == Luokka:Kreikan luostarit Luokka:Zákynthos